OzLabs/hebrew-wiki-articles huggingface dataset:
ז'ואאו מריו (1993)

ז'ואאו מריו נוואל דה קוסטה אדוארדו (בפורטוגלית: João Mário Naval da Costa Eduardo; נולד ב-19 בינואר 1993) הוא כדורגלן פורטוגלי המשחק בעמדת הקשר בבנפיקה ליסבון.

אחיו, הוא הכדורגלן וילסון אדוארדו.

==קריירת מועדונים==
מריו התחיל את הקריירה שלו בקבוצת הילדים של פורטו עיר הולדתו ובגיל 11 הצטרף למחלקת הנוער של ספורטינג ליסבון. ב-14 בדצמבר 2011 ערך את הופעת הבכורה שלו במדי הקבוצה הבוגרת בהפסד 0–2 ללאציו במסגרת שלב הבתים של הליגה האירופית. בעונת הצטרף לקבוצת המילואים של המועדון בה רשם 31 הופעות כאשר הוא פתח ב-30 מהן.

בינואר הושאל לויטוריה סטובאל עד לסיום העונה. בתום העונה חזר לספורטינג והפך בה לשחקן הרכב.

ב-27 באוגוסט 2016 חתם באינטר מילאנו תמורת 40 מיליון אירו.

ב-26 בינואר 2018 עבר ז'ואאו מריו לווסטהאם יונייטד בהשאלה עד תום עונת 18–2017 עם אופציה לרכישה.

ב-27 באוגוסט 2019 הושאל ללוקומוטיב מוסקבה עד לסוף העונה.

ב-6 באוקטובר 2020 חזר מריו לספורטינג ליסבון והושאל לעונה אחת.

ב-13 ביולי 2021 חתם מריו בבנפיקה ליסבון לחמש שנים.

==קריירה בינלאומית==
לזכותו של מריו 77 הופעות בכל הנבחרות הצעירות של פורטוגל והגיע עם הנבחרת הצעירה לגמר אליפות אירופה בכדורגל עד גיל 21 - 2015 בו הפסידה לשוודיה.

ב-11 באוקטובר 2014 ערך את הופעת הבכורה שלו בנבחרת הבוגרת במשחק ידידות נגד . במשחק עצמו מריו סחט פנדל לאחר שהוכשל על ידי פול פוגבה וריקרדו קווארסמה כבש מהנקודה הלבנה, אך פורטוגל הפסידה 1–2. מריו נכלל בסגל הנבחרת לקראת יורו 2016 והיה שותף לזכייה ההיסטורית של הנבחרת בטורניר.

נכלל בסגל נבחרת פורטוגל לטורניר מונדיאל 2022.

==תארים==
; ספורטינג ליסבון
* הגביע הפורטוגלי: 
* הסופר קאפ הפורטוגלי: , 2023
* ליגת העל הפורטוגלית: 

; נבחרת פורטוגל
* אליפות אירופה בכדורגל: 2016

==קישורים חיצוניים==

== הערות שוליים ==

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:פורטו: כדורגלנים
קטגוריה:כדורגלני ספורטינג ליסבון
קטגוריה:כדורגלני ויטוריה סטובל
קטגוריה:כדורגלני אינטר מילאנו
קטגוריה:כדורגלני וסטהאם יונייטד
קטגוריה:כדורגלני לוקומוטיב מוסקבה
קטגוריה:כדורגלני בנפיקה ליסבון
קטגוריה:כדורגלני נבחרת פורטוגל
קטגוריה:כדורגלני יורו 2016
קטגוריה:כדורגלני מונדיאל 2018
קטגוריה:כדורגלני מונדיאל 2022
קטגוריה:ספורטאים פורטוגזים באיטליה
קטגוריה:ספורטאים פורטוגזים באנגליה
קטגוריה:ספורטאים זרים ברוסיה
קטגוריה:פורטוגזים שנולדו ב-1993
טימור רודוסלסקי

טימור רודוסלסקי (נולד ב-21 בדצמבר 1994) הוא כדורגלן קזחי-יהודי המשחק בעמדת הבלם באלאשקרט ירוואן.

==קריירה==
רודוסלסקי גדל במחלקת הנוער של קאיראט אלמטי. בעונת הצטרף למחלקת הנוער של מכבי חיפה, אך כעבור שנה חזר לקאיראט.

ב-28 במאי 2014 ערך את הופעת הבכורה שלו בקבוצה הבוגרת בניצחון 0-1 נגד קייסר. עד לסיום העונה רודוסלסקי שיחק עוד 4 משחקים. בעונת הפך רודוסלסקי לשחקן הרכב לאחר עזיבתו של לובומיר מיכאליק. בזכות העובדה שרודוסלסקי יהודי, מספר קבוצות מליגת העל הביעו בו עניין במהלך קיץ עקב העובדה שלא יחשב כזר.

בתום עונת חתם בז'טיסו, אך שוחרר ממנה ביוני .

בספטמבר רודוסלסקי חתם בהפועל פתח תקווה.

ב-14 בינואר 2019 רודוסלסקי חזר לקזחסטן וחתם באוקז'טפס.

ב-28 במרץ 2020 חתם בסמולצ'יבי מליגת העל הבלארוסית, אך שוחרר עוד בטרם רשם הופעה רשמית.

ב-29 ביולי 2020, חתם בקייסר, אך כעבור כשלושה שבועות חתם בלורי מליגת העל הארמנית ובמהלך העונה חתם שנית בקייסר במדיה רשם 9 הופעות.

בקיץ הצטרף לסוואן שבמהלך העונה חדלה מלהתקיים. ב-19 בפברואר 2022 חתם בנורבאנק.

ב-28 ביולי 2023 רודוסלסקי חתם באקטובה.

לזכותו של רודוסלסקי 6 הופעות במדי הנבחרת הצעירה של קזחסטן.

==תארים==
; קאיראט
*הגביע הקזחי: , 
*הסופר קאפ הקזחי: 

==קישורים חיצוניים==

==הערות שוליים==

קטגוריה:כדורגלנים קזחים
קטגוריה:בלמי כדורגל קזחים
קטגוריה:בלמי כדורגל ישראלים
קטגוריה:ספורטאים יהודים קזחים
קטגוריה:כדורגלני קאיראט אלמטי
קטגוריה:כדורגלני ז'טיסו
קטגוריה:כדורגלני הפועל פתח תקווה
קטגוריה:כדורגלני אוקז'טפס
קטגוריה:כדורגלני קייסר
קטגוריה:כדורגלני אלאשקרט ירוואן
קטגוריה:כדורגלני אקטובה
קטגוריה:ספורטאים זרים בארמניה
קטגוריה:קזחים שנולדו ב-1994
הגביע הרוסי בכדורגל 1992/1993

גביע רוסיה 1992/1993 (Кубок России по футболу 1992/1993) היא עונת הבכורה של טורניר הגביע הרוסי בכדורגל שנערך מה-2 במאי 1992 ועד 13 ביוני 1993. למחזיקת הגביע הפכה קבוצת טורפדו מוסקבה.

בגביע השתתפו כל 115 קבוצות הכדורגל המקצועניות במדינה.

==שלבים מוקדמים==
{| class="wikitable"
|-
! קבוצה א' !! תוצאה !! קבוצה ב'
|-
| באשסלמאש נפטקאמסק || נ"ט || נפטכימיק ניז'נקאמסק
|- 
| זאריה לנינסק קוזנצקי || 0:1 || גורניאק גרמוטיינו
|-
| זניט פנזה || 3:1 || זאריה קורטובקה
|- 
| זניט צ'ליאבינסק || נ"ט || מטאלורג נובוטרויצק
|- 
| מטאלורג מגניטוגורסק || 0:1 || אבטופריבור אוקטיאברסקי
|- 
| אזמאט צ'בוקסארי || נ"ט || זנמיה ארזאמס
|- 
| גזוביק איז'בסק || 1:2 || אידל קאזאן
|- 
| קא"ץ סקי"ף נאברז'ני צ'לני || 1:4 || טורפדו איז'בסק
|- 
| קוזבאס קמרובו || 1:2 || טום טומסק
|- 
| מג"ו סראנסק || נ"ט || אב"ם רוזאייבקה
|-
| נפטיאניק אוראיי || נ"ט || אגאן ראדוז'ניי
|}

==שלבי הכרעה==
===שמינית גמר===

----

----

----

----

----

----

----

===רבע גמר===

----

----

----

===חצי גמר===

----

==גמר==

{| class="wikitable" style="text-align: center; margin: 0 auto;"
|-
!מחזיקת גביע רוסיה1992/1993
|-
|<big>טורפדו מוסקבה</big>
|}

==קישורים חיצוניים==
[http://wildstat.ru/p/2002/ch/RUS_CUP_1992_1993/stg/all/tour/all הגביע הרוסי באתר WildStat.ru]

א
ברנגלה, מלכת קסטיליה

ברנגלה (בקסטיליאנית: Berenguela; 1 בינואר 1180 - 8 בנובמבר 1246), הייתה מלכת קסטיליה בשנת 1217.

==ביוגרפיה==
ברנגלה נולדה ב-1 בינואר 1180 לאלפונסו השמיני, מלך קסטיליה ואלינור מאנגליה, מלכת קסטיליה, בתם של הנרי השני, מלך אנגליה ואלינור, דוכסית אקוויטניה.

בשנת 1187 סיכם אביה אלפונסו השמיני עם פרידריך הראשון, קיסר האימפריה הרומית הקדושה על נישואי ילדיהם קונרד השני, דוכס שוואביה עם ברנגלה, אולם לבסוף הנישואים לא נערכו. אלפונסו נלחם במשך תקופה ארוכה בבן דודו אלפונסו התשיעי, מלך לאון, ובשנת 1197 השיא את ברנגלה לאלפונסו התשיעי, על מנת לסיים את הסכסוך, אולם בשנת 1204 ביטל האפיפיור אינוקנטיוס השלישי את הנישואים הללו.

ב-5 באוקטובר 1214 מת אלפונסו השמיני, מלך קסטיליה, ובנו אנריקה הראשון, מלך קסטיליה עלה לשלטון במקומו. מכיוון שאנריקה היה צעיר שלטה ברנגלה כעוצרת בשמו. ב-6 ביוני 1217 נהרג אנריקה הראשון, מלך קסטיליה, וברנגלה עלתה לשלטון במקומו, אך ב-31 באוגוסט באותה שנה מסרה את השלטון לבנה פרננדו השלישי, מלך קסטיליה. על אף הסתלקותה מכיסא המלוכה, המשיכה ברנגלה לסייע לבנה, ואף חיתנה אותו עם אליזבת הוהנשטאופן, בתו של פיליפ משוואביה, מלך גרמניה. לאחר מות אלפונסו התשיעי, מלך לאון, דאגה ברנגלה להבטיח את הירושה לבנה, ולא לבנותיו של אלפונסו מאשתו הראשונה. בזמן שפרננדו השלישי יצא למערכות כנגד המוסלמים, שימשה ברנגלה כעוצרת הממלכה בשמו.

ב-8 בנובמבר 1246 מתה ברנגלה בבורגוס, בעת שחזרה לביתה לאחר פגישתה האחרונה עם בנה.

==משפחתה==
בשנת 1197 התחתנה ברנגלה עם אלפונסו התשיעי, מלך לאון, ממנו נולדו לה 5 ילדים:
* לאונור (1199–1202)
* קונסטנסה (1200–1242)
* פרננדו השלישי, מלך קסטיליה (1201–1252)
* אלפונסו ממולינה (1202–1272)
* ברנגלה מלאון (1204–1237)

==אילן יוחסין==

==קישורים חיצוניים==

קטגוריה:אצולה ספרדית
קטגוריה:מלכי קסטיליה
קטגוריה:מלכות המאה ה-13
קטגוריה:מלכות המאה ה-12
קטגוריה:ילידי 1180
קטגוריה:נפטרים ב-1246
אפונסו הרביעי, מלך פורטוגל

אפונסו הרביעי, כונה גם האמיץ (בפורטוגזית: Afonso IV; 8 בפברואר 1291 - 28 במאי 1357) היה מלך פורטוגל בין השנים 1325–1357.

==ביוגרפיה==
אפונסו הרביעי נולד בליסבון בפורטוגל ב-8 בפברואר 1291, לדיניש, מלך פורטוגל ואיזבל מאראגון, בתם של פדרו השלישי, מלך אראגון וקונסטנצה מסיציליה, מלכת אראגון. על אף היותו היורש החוקי, העדיף אביו על פניו את בניו הלא חוקיים, ומשום כך מרד אפונסו באביו.

בשנת 1325 מת אביו דיניש, מלך פורטוגל, ואפונסו עלה במקומו לשלטון. בשנת 1328 התחתנה בתו של אפונסו - מריה מפורטוגל, מלכת קסטיליה עם אלפונסו האחד עשר, מלך קסטיליה, אולם אלפונסו חי בעיקר עם פילגשו לאונור דה גוסמאן. עקב השפלת בתו פתח אפונסו בשנת 1336 במלחמה כנגד ממלכת קסטיליה, שנמשכה עד לשנת 1340.

בעקבות נישואי בנו פדרו עם אינש דה קסטרו שלא הייתה ממשפחת אצולה, הסתכסך אפונסו עם בנו. בשנת 1355 כלא אפונסו את אינש דה קסטרו, ובשנת 1357 הורה על רציחתה. בעקבות כך מרד בו בנו פדרו, ועלה בראש צבא חזק על ליסבון. זמן קצר לאחר מכן מת אפונסו ב-28 במאי 1357, ובנו פדרו עלה לשלטון במקומו.

==משפחתו==
בשנת 1309 התחתן אפונסו עם ביאטריס מקסטיליה, בתם של סנצ'ו הרביעי, מלך קסטיליה ומריה דה מולינה, ממנה היו לו 7 ילדים:
* מריה מפורטוגל, מלכת קסטיליה (1313–1357)
* אפונסו (1315–1317)
* דניש (1317)
* פדרו הראשון, מלך פורטוגל (1320–1367)
* איזבל (1324–1326)
* ז'ואאו (1326–1327)
* לאונור מפורטוגל, מלכת אראגון (1328–1348)

==אילן יוחסין==

==קישורים חיצוניים==

* 
* 

קטגוריה:מלכי פורטוגל

קטגוריה:רקונקיסטה: אישים
קטגוריה:ילידי 1291
קטגוריה:נפטרים ב-1357
מריה מנונוס

מריה מנונוס (באנגלית: Maria Menounos; נולדה ב-8 ביוני 1978) היא שחקנית, מנחת טלוויזיה ועיתונאית אמריקאית.

==ביוגרפיה==

מנונוס נולדה במסצ'וסטס, ב-1995 נבחרה למיס הנוער של מסצ'וסטס ועלתה לשלב חמש עשרה המועמדות הסופיות בתחרות מיס נוער ארצות הברית ובשנת 2000 התחרתה גם על תואר מיס מסצ'וסטס וסיימה במקום השני.

היא עבדה ככתבת בערוץ חדשות ושיחקה בסרט "ארבעת המופלאים".

בטלוויזיה היא הופיעה בסדרות "סברינה המכשפה הצעירה", "ללא עקבות", "מגרש ביתי" ו"סקראבס".

היא הנחתה את אירוויזיון 2006 לצד סאקיס רובאס.

ב-2017 נישאה לבן זוגה.

==קישורים חיצוניים==

* [https://www.tvguide.com/celebrities/maria-menounos/bio/198320/ ביוגרפיה של מריה מנונוס] 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:אמריקאיות ממוצא יווני
קטגוריה:אמריקאים ממוצא יווני
קטגוריה:מנחי האירוויזיון ביוון
קטגוריה:משתתפות בתחרות מיס מסצ'וסטס ארצות הברית
קטגוריה:משתתפות בתחרות מיס נוער ארצות הברית
קטגוריה:מתחרי רוקדים עם כוכבים (ארצות הברית)
קטגוריה:בוגרות מכללת אמרסון
קטגוריה:בוגרי מכללת אמרסון
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
אספלקמפ

אספלקמפ (בגרמנית: ) היא עיר בצפון מזרח מדינת נורדריין-וסטפאליה בגרמניה. היא משתייכת למחוז מינדן-ליבקה שבמחוז השלטוני דטמולד.

== היסטוריה ==
הכפר אספלקמפ מוזכר לראשונה בספרי הימים של בישופות מינדן ב-1229. בשנת 1938/39 הוקמו ביערות שסביב לכפר מפעלי תחמושת גדולים כחלק מהכנותיה של גרמניה למלחמת העולם השנייה. ה"מונה", מפעל התחמושת הגדול באספלקמפ ייצר בעיקר רימוני יד. ההכנות לייצור רימוני יד ממולאים גז עצבים במפעלי התחמושת באספלקמפ סוכלו עם כניעתה של גרמניה וכשחרורה של העיר על ידי כוחות הצבא הבריטי. לאחר המלחמה שוכנו בשטח המפעלים הגדולים שסביב לכפר אספלקמפ מגורשים גרמנים מהשטחים שנכבשו על ידי כוחות ברית המועצות. בשנת 1950 הוחלט על הקמתה של עיר מתוכננת למגורשים ופליטים.

==קישורים חיצוניים==

* 

קטגוריה:נורדריין-וסטפאליה: ערים
תאונת מלתחה

[[גלויה מאויירת (סביבות 1910) המציגה תאונת מלתחה - קרע בבגד ים]]
תאונת מלתחה (באנגלית: Wardrobe malfunction) היא חשיפה מקרית של איברים מוצנעים. היא שונה מחשיפה מכוונת או מאקסהיביציוניזם. יש היסטוריה ארוכה של תקריות כאלה, אם כי המושג עצמו הוטבע בשנת 2004 והפך להיות אחד ה-Faux pas האופנתיים הנפוצים ביותר. ג'סטין טימברלייק לראשונה השתמש במונח בהתייחסו להופעת המחצית השנויה במחלוקת בסופרבול XXXVIII, עת נשא התנצלות בטקס פרסי גראמי ב-2004. מאז, הביטוי "תאונת מלתחה" נכנס לשימוש על ידי התקשורת בהתייחסותה לאירוע.
בגדים חושפניים, כגון ביקיני, מעמידים את לובשיהם בסכנה גדולה יותר של תאונת מלתחה. צלמי פפראצי ששים להציג תצלומי תאונות מלתחה של ידוענים.

תצלומי פפראצי אשר מציגים ידוענים בעת תאונות מלתחה מתפרסמים בכלי המדיה השונים, וצילומיהם של מפורסמים אשר חושפים את איברים אינטימיים בטעות מופיעים בעיתונים, בטלוויזיה, ובאתרי אינטרנט. פרסום זה יוצר קונפליקט בנוגע לפגיעה בפרטיות הידוענים, אל מול זכות הציבור לדעת. הוחלט אפוא, ברוב אמצעי התקשורת, לרסן את אופי התמונות באמצעות פקסול האיברים האינטימיים של המצולם. צנזורה זו משתנה בהתאם לאופיו של אמצעי התקשורת והחלטתו, ונעה בין פקסול איברי המין בלבד באופן שטחי והשארת שאר הגוף חשוף (כולל השדיים), ועד טשטוש מוחלט של כל מאפיין שעלול להיתפש כעירום.

== ראו גם ==
* מציצנות
* סרט דביק לחזה

==קישורים חיצוניים==

== הערות שוליים ==

קטגוריה:מילים וביטויים באנגלית
קטגוריה:עירום
קטגוריה:מחלוקות בגדים
פדרו הראשון, מלך פורטוגל

פדרו הראשון, מלך פורטוגל (בפורטוגזית: Pedro I de Portugal; 8 באפריל 1320 – 18 בינואר 1367) היה מלך פורטוגל בין השנים 1357–1367.

==ביוגרפיה==
פדרו נולד בקוימברה בפורטוגל ב-8 באפריל 1320, לאפונסו הרביעי, מלך פורטוגל וביאטריס מקסטיליה, בתם של סנצ'ו הרביעי, מלך קסטיליה ומריה דה מולינה.

בעקבות נישואיו של פדרו בשנת 1354 עם אינש דה קסטרו שלא הייתה ממשפחת אצולה, הסתכסך עמו אביו. בשנת 1355 כלא אביו אפונסו הרביעי את אינש דה קסטרו, ובשנת 1357 הורה על רציחתה. בעקבות כך מרד בו פדרו, ועלה בראש צבא חזק על ליסבון. זמן קצר לאחר מכן מת אפונסו, ופדרו עלה לשלטון במקומו. לאחר עלותו לשלטון נקם פדרו באכזריות באצילים שהתנגדו לו, הלאים נכסים רבים של הכנסייה, וצמצם את זכויות הכנסייה בממלכה. פדרו חיזק מאוד את העירוניים, עודד את המסחר הלאומי והבינלאומי, ותרם רבות להתפתחות הערים.

ב-18 בינואר 1367 מת פדרו הראשון בליסבון, ובנו פרננדו הראשון, מלך פורטוגל עלה לשלטון במקומו.

==משפחתו==
בשנת 1340 התחתן פדרו עם קונסטנסה מנואל, בתם של חואן מנואל, נסיך ויאנה וקונסטנס מאראגון, נסיכת ויאנה, ממנה היו לו 3 ילדים:
* מריה, מרקיזת טורטוסה (1342–1367)
* לואיש (1344)
* פרננדו הראשון, מלך פורטוגל (1345–1383)

לפדרו היו גם 4 ילדים מאינש דה קסטרו, בתו של פדרו פרננדס דה קסטרו, שלא ברור אם נישאה לו או לא:
* אפונסו (1350)
* ז'ואאו, דוכס ולנסיה דה קמפוס (1352–1396)
* דניש, לורד סיפואנטס (1353–1403)
* ביאטריש, רוזנת אלבורקרקה (1354–1381)

בנוסף היה לפדרו בן מפילגשו תרזה לורנסו:
* ז'ואאו הראשון, מלך פורטוגל (1357–1433)

==אילן יוחסין==

==קישורים חיצוניים==

* 
* 

קטגוריה:מלכי פורטוגל
קטגוריה:ילידי 1320
קטגוריה:נפטרים ב-1367
הצבת חירום

בארגון שפעילותו בזמן חירום שונה במידה ניכרת מפעילותו בזמן רגיעה, הצבת חירום (בראשי תיבות: הצ"ח) היא התפקיד שניתן לחלק מעובדי הארגון בזמן חירום, תפקיד שונה מזה שהם ממלאים בשגרה. הצבת חירום מקובלת בארגונים כגון צבא ובית חולים.

בצה"ל נפוצה הצבת חירום בקרב טייסים שעברו לתפקידי מטה או הדרכה, ובמקביל מוצבים בהצבת חירום בטייסת, שבה הם מתאמנים, בדומה לטייסי מילואים, לשם מילוי תפקיד קרבי בשעת חירום. הצבת חירום מתקיימת בחיל האוויר גם לצוותי קרקע. הצבת חירום קיימת גם בכוחות היבשה. דוגמה לכך היא סא"ל , שהיה קצין מחקר ופיתוח בחיל הקשר ואחר כך בחיל התותחנים, ובמקביל היה בעל הצבת חירום כמג"ד תותחנים. 

גם בבתי חולים בישראל יש לחלק מאנשי הסגל הרפואי הצבת חירום בבית החולים, כהיערכות לאופי הפעילות השונה בזמן מלחמה. 

חוק שירות עבודה בשעת חירום מאפשר למשרד הכלכלה והתעשייה לקבוע הצבת חירום לקשת רחבה של עובדים, לשם המשך פעולתם התקינה של מפעלים חיוניים גם בשעת חירום. 

==הערות שוליים==

קטגוריה:שירות בצה"ל
אל אלטו

אל אלטו (בספרדית: El Alto), היא העיר השנייה בגודלה בבוליביה, הממוקמת במחוז פדרו דומינגו מורילו ברמת אלטיפלאנו.
== גאוגרפיה ==
אל אלטו נחשבת כיום כאחד המרכזים העירוניים בעלי הצמיחה המהירה ביותר בבוליביה, עם אוכלוסייה של 974,754 לשנת 2011.
כמו כן, אל אלטו היא המטרופולין הגבוה ביותר בעולם, בגובה של 4,150 מטר.

מטרופולין אל אלטו- לה פאס, מורכב מהערים אל אלטו, לה פאס וויאצ'ה מהווה את האזור העירוני המאוכלס ביותר של בוליביה, עם גודל אוכלוסייה של 2.3 מיליון תושבים.

בעיר שוכן נמל התעופה הבין-לאומי אל אלטו, נמל התעופה הבינלאומי הגבוה בעולם.

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:בוליביה: ערים
קטגוריה:יישובים שהוקמו ב-1985
סונינג פלאזה, וושי

וושי סונינג פלאזה 1 הוא גורד שחקים הממוקם בעיר וושי, שבמחוז ג'יאנגסו שבסין. המגדל מתנשא לגובה של 328 מטר (1,076 רגל) וכולל כ-68 קומות (+4 קומות תת-קרקעיות). בניית המגדל החלה בשנת 2010 והסתיימה כעבור 4 שנים, בשנת 2014. המגדל אשר משמש כמלון, מגדל משרדים, וכולל גם דירות שירות משתרע של שטח של 116,580 מטרים רבועים. המלון במגדל כולל 350 חדרים.

== ראו גם ==
* המגדלים הגבוהים בעולם
* מגדל וורף טיימס סקוור
* וושי מאוי סיטי - מלון מריוט

==קישורים חיצוניים==

== הערות שוליים ==

קטגוריה:וושי: גורדי שחקים
בקלאים

בקלאים (שם מדעי: Gadiformes) היא סדרה של דגי גרם טורפים החיים בעיקר באזורי הימים הממוזגים והקרירים באוקיינוס האטלנטי והשקט, אך גם בימים טרופיים (בעומק הים) ואף מספר מינים בנהרות. 

לדגים אלה סנפירי גחון גדולים שלעיתים מאוחדים יחדיו. הראש גדול עם עיניים גדולות והפה מופנה מטה ובעל "מחושים" קטנים מתחתיו. דגים אלה הם טורפים המחפשים מזון בקרקעית הים וניזונים מרכיכות, סרטנים, כוכבי ים ומדגים קטנים.

סדרה זו מכילה מספר דגי מאכל מבוקשים כמו הבקלה ממנו מכינים את הבקליאו. הגדול שבין דגים אלה הוא המין בקלה אטלנטית שיכול להגיע לאורך 2 מ' ולמשקל של 96 ק"ג.

==מיון==
*סדרה בקלאים (Gadiformes)
**משפחה קָדְקוֹדִיתִיִּים (Bregmacerotidae)
**משפחה Euclichthyidae
**משפחה שיבוטיים (Gadidae) - בה סוגי דג בקלה והבקלה אטלנטית
**משפחה Lotidae
**משפחה חוטמניים (Macrouridae)
**משפחה Melanonidae
**משפחה בקליים (Merlucciidae)
**משפחה גדליים (Moridae)
**משפחה Muraenolepididae
**משפחה דונימיים (Phycidae)

== גלריה ==
<gallery widths="180px" heights="200px" perrow="3">
קובץ:Fourbeard Rockling, Newfoundland, Canada (5532423744).jpg|Enchelyopus cimbrius
קובץ:Coryphaenoides leptolepis 1.jpg|Coryphaenoides leptolepis
קובץ:Merluccius merluccius.002 - Aquarium Finisterrae.JPG|בקלה ים תיכונית (Merluccius merluccius)
</gallery>

==קישורים חיצוניים==

==הערות שוליים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1909
קטגוריה:טקסונים שתוארו בידי אדווין סטפן גודריץ'
גרום-לשונאים

דג [[ארפאימה ענק.]]
גרום-לשונאים (שם מדעי: Osteoglossiformes) היא סדרה של דגים גדולים החיים במים מתוקים באזורים הטרופיים בדרום אמריקה, אפריקה, דרום-מזרח אסיה ואוסטרליה. דגים אלה מגיעים לגודל רב כשהגדול מכולם הוא הארפאימה שיכול להגיע לאורך 3 מ' ולשקול 200 ק"ג. למעשה זה אחד מדגי הגרם הגדולים במים מתוקים.

לבני הסדרה לשון בעלת מחיצה גרמית קשה, העוזרת לרסק את הטרף הנתפס בפה וסנפירי הגחון שלהם מעוגלים מאחורה. דגים אלה אוכלי בשר וחלקם, כמו גרום-לשון דו-ביני יודעים לקפוץ אל מעל המים לגובה של כמה מטרים כדי לתפוס טרף הנמצא על עצים.

==מיון==
*סדרה גרום לשונאים (Osteoglossiformes)
**תת-סדרה Notopteroidei
***משפחה גימפנרציים (Gymnarchidae) בה סוג ומין יחיד דג סכין אפריקני (Gymnarchus niloticus)
***משפחה מּוֹרְמִירִיִּים (Mormyridae)
***משפחה מנוצי-גב (Notopteridae)
***משפחה Ostariostomidae - נכחדה
**תת-סדרה Osteoglossoidei
***משפחה ארפאימיים (Arapaimidae) 
***משפחה גרום-לשוניים (Osteoglossidae)
***משפחה פנטודונטיים (Pantodontidae) - בה סוג ומין יחיד פרפרון מים מתוקים (Pantodon buchholzi)
***משפחה Singidididae - נכחדה

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1909
קטגוריה:טקסונים שתוארו בידי צ'ארלס טייט רגן
קטגוריה:אוסטאוגלוסומורפיים
קרפיונאים

קרפיונאים (שם מדעי: Cypriniformes) היא סדרה של דגי מים מתוקים נפוצים והיא כוללת 11-12 משפחות, 400 סוגים ו-4,250 מינים, רבים מהם דגי מאכל נפוצים וגם דגי נוי כמו דג הזהב או הקוי. 

המאפיין הבולט של דגים אלה הוא הקשקשים הגרמיים שיש על גופם. הם בעלי סנפיר גב ראשי וסנפירי גחון קטנים יותר. רובם טובים בשחייה אבל חיים בנהרות רדודים וחלקם חיים על קרקעית הנהר. לקרפיונים ישנם "זיפים" מחוץ לפיהם המאפשרים להם לחוש את הסביבה כמו שפמנונים שהם קרוביהם הרחוקים. דגים אלה באים בגדלים, צבעים ובצורות שונות.

דגים אלה חיים במים מתוקים בכל היבשות פרט לאוסטרליה ולדרום אמריקה. הם נפוצים ביותר בנהרות אסיה וחלקם חיים בבריכות גידול מלאכותיות, אותם מגדלים בשביל מזון או לנוי.
 
דג מוכר בסדרה זו הוא קרפיון מצוי ממנו עושים מאכלים שונים כמו הגעפילטע פיש.

==מיון==
*סדרה קרפיונאים (Cypriniformes)
**משפחה בליטורידיים (Balitoridae)
**משפחה Barbuccidae
**משפחה Botiidae
**משפחה קטוסטומיים (Catostomidae)
**משפחה קוביטיים (Cobitidae)
**משפחה קרפיוניים (Cyprinidae)
**משפחה Ellopostomatidae
**משפחה Gastromyzontidae
**משפחה Gyrinocheilidae
**משפחה בינוניים (Nemacheilidae)
**משפחה Psilorhynchidae
**משפחה Serpenticobitidae
**משפחה Vaillantellidae

== גלריה ==
<gallery mode=packed>
קובץ:Bottomfeederfish.jpg|קרפיון מצוי
קובץ:Garrarufa.JPG|עגלסת הירדן
קובץ:Erimyzon sucetta.jpg
קובץ:Psilorhynchus sucatio 2.jpg
</gallery>

==קישורים חיצוניים==

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1909
קטגוריה:טקסונים שתוארו בידי אדווין סטפן גודריץ'
סרדינאים

סרדינאים (שם מדעי: Clupeiformes) היא סדרה של דג גרם ממחלקת מקריני סנפיר הנפוצים בעיקר בימים של צפון האוקיינוס האטלנטי והאוקיינוס השקט, בים הבלטי ובים התיכון. הדגים המוכרים ביותר הם הסרדין, המליח והעפיאן (אנשובי). זוהי הסדרה היחידה בקבוצה Clupeomorpha אך שבעבר השתייכו אליה סדרות נוספות כמו Ellimmichthyiformes, (בתוכה הסוג דיפלומיסטוס).

אלו הדגים החשובים ביותר למאכל אצל האדם ונוהלו אפילו מלחמות על שטחי הכינוס של דגים אלה. למעשה הם דגים קטנים יחסית אך מתקבצים בלהקות עצומות באזורים שונים בעולם כמו בצפון האוקיינוס האטלנטי וליד חופי דרום אפריקה. המוני הסרדינים מושכים אליהם טורפים רבים מדגים טורפים וכרישים ועד ללווייתנים גדולי-סנפיר ועופות ים. 

דגים אלה בעלי קשקשים כסופים על גופם, ראש קטן ופה בעל מערכת לסינון פלנקטון שהוא מזונם העיקרי.

==משפחות==
*דּוֹרַבִּיִּים (Chirocentridae)
*סרדיניים (Clupeidae)
*Denticipitidae
*דוסמריים (Dussumieriidae)
*עפיאניים (Engraulidae)
*Pristigasteridae
*Sundasalangidae
להקת דגי [[עפיאן אירופי.]]

==קישורים חיצוניים==

* 

*
קטגוריה:בעלי חיים שתוארו ב-1909
קטגוריה:טקסונים שתוארו בידי אדווין סטפן גודריץ'
קרפיוניים

קרפיוניים (שם מדעי: Cyprinidae) היא משפחה של דגי גרם החיים רק במים מתוקים, רבים מהם דגי מאכל נפוצים וגם דגי נוי כמו דג הזהב או הקוי. 
== מאפיינים ==
המאפיין הבולט של דגים אלה הוא הקשקשים הגרמיים שיש על גופם. הם בעלי סנפיר גב ראשי וסנפירי גחון קטנים יותר. רובם טובים בשחייה אבל חיים בנהרות רדודים וחלקם חיים על קרקעית הנהר. לקרפיונים ישנם "זיפים" מחוץ לפיהם המאפשרים להם לחוש את הסביבה כמו שפמנונים שהם קרוביהם הרחוקים. דגים אלה באים בגדלים, צבעים ובצורות שונות.

דגים אלה חיים במים מתוקים בכל היבשות פרט לאוסטרליה ולדרום אמריקה. הם נפוצים ביותר בנהרות אסיה וחלקם חיים בבריכות גידול מלאכותיות, אותם מגדלים בשביל מזון או לנוי.
 
המין הגדול ביותר במשפחה הוא קרפיון סיאמי ענק ששוקל עד 300 ק"ג. כמותו גדולים גם המינים משיר זהוב ומנגר שיכולים לשקול עד 140 ק"ג והמין קרפיון זאב קולורדו שאורכו מעל 1.8 מטר והוא הגדול שבקרפיוני אמריקה.

דג מוכר במשפחה זו הוא קרפיון מצוי, ממנו עושים מאכלים שונים, כמו הגעפילטע פיש.

==תת-משפחות==
*Acheilognathinae
*Barbinae
*Cultrinae
*Cyprininae
*Danioninae
*Gobioninae
*Hypophthalmichthyinae
*Labeoninae
*Leuciscinae
*Psilorhynchinae
*Rasborinae 
*Squaliobarbinae 
*Tincinae

== גלריה ==
<gallery>
דגים (cropped).jpg|דג זהב
Carp bream1.jpg|לש
Phoxinus phoxinus Prague Vltava 2.jpg|דג הצדפנון
Tinca tinca Prague Vltava 3.jpg|טינקה
Cyprinella sp Gratwicke.jpg
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1810
קטגוריה:טקסונים שתוארו בידי קונסטנטין סמואל רפינסק
*
איקלינגאס

איקלינגאס (באנגלית עתיקה: Iclingas) הייתה שושלת מלוכה אשר שלטה בממלכת מרסיה במשך למעלה ממאתיים שנה, בין ראשית המאה ה-6 לסוף המאה ה-8. בשנים אלו מלכו מטעם השושלת שישה עשר מלכים, אשר מהווים את מחציתם של מלכי מרסיה.

==אילן יוחסין==

==ראו גם==
* מלכי מרסיה
* ממלכת מרסיה

== הערות שוליים ==

*
מרסיה
הילה אלרואי

הילה אלרואי (נולדה ב-1972) היא עיתונאית ישראלית. החל משנת 2008, עובדת כראש דסק הבריאות בחדשות 13.

== ביוגרפיה ==
אלרואי נולדה בצרפת, ובנעוריה חיה מספר שנים בארצות הברית. אביה, יורם אלרואי, שימש בעבר כעובד בכיר ביבמ ישראל והיה ממקימי חברת שחל.

בשנים 1999-1996 שימשה עורכת חדשות בגלי צה"ל. כמו כן עבדה ככתבת כללית בעיתון "ידיעות אחרונות". במסגרת זאת סיקרה את אסון המכבייה.

בין השנים 2002–2008 למדה והוכשרה כפרמדיקית בבית הספר לרפואת חירום של מד"א. באותן שנים עבדה כראש דסק הבריאות של העיתון "מעריב".

החל משנת 2008 משמשת ככתבת לענייני בריאות בחדשות 10. בשנת 2011 זכתה בפרס על שם רחל פרימור של הרשות השנייה על סדרת הכתבות "קריסת מערכות", ששודרה בחדשות 10.

בנובמבר 2013 הוגשה תביעת דיבה כנגד מערכת חדשות 10 וכנגד אלרואי על ידי ד"ר שמעון מימון, בעקבות כתבתה של אלרואי ששודרה במהדורת החדשות המרכזית של ערוץ 10, בה יוחס למימון סירוב לטפל בחולה, אשר גרם לשיתוק בשתי רגליו. משרד הבריאות התלה את רישיונו של מימון לשלושה חודשים.

במרץ 2017 הודיעה כי חלתה בסרטן השד. מיה איידן ליוותה אותה במצלמתה, תיעדה את ההתמודדות של אלרואי עם מחלתה, ויצרה את הסרט "הקרנת בכורה", ששודר לראשונה בערוץ 10 באוקטובר 2018.

באוקטובר 2023, שבוע לאחר הטבח בקיבוץ רעים במלחמת חרבות ברזל, שיתף ערוץ הטלגרם של ארגון הטרור חמאס סרטון שבו היא אומרת בערוץ 13 "אנחנו לא נשכח את זה שהדם של כל הנרצחים הוא על הידיים של משפחת נתניהו". אלרואי ננזפה על כך.

החל ב-7 במרץ 2024 היא מגישה, יחד עם נגה ניר נאמן, תוכנית בימי שישי בשעה 18:00 בערוץ 13.

==חיים אישיים==
הייתה נשואה לשילה דה-בר ולזוג נולדו שני ילדים. השניים התגרשו ב-2006, לאחר עשר שנות נישואין.

אלרואי מתגוררת ביהוד.

==קישורים חיצוניים==
* 
* 
* [https://13news.co.il/writer/hila-alroy הילה אלרואי] באתר חדשות 13

== הערות שוליים ==

קטגוריה:ישראליות ילידות צרפת
קטגוריה:ישראלים ילידי צרפת
קטגוריה:נשות טלוויזיה ישראליות
קטגוריה:ערוץ עשר: שדרניות, שחקניות ומנחות
קטגוריה:סגל חדשות 13
קטגוריה:כתבי בריאות ישראלים
קטגוריה:עיתונאיות ישראליות
קטגוריה:עיתונאים ישראלים
קטגוריה:יהוד-מונוסון: אישים
קטגוריה:ישראליות שנולדו ב-1972
קטגוריה:ישראלים שנולדו ב-1972
ג'רמי טוליאן

ג'רמי טוליאן (בגרמנית: Jeremy Toljan, נולד ב-8 באוגוסט 1994 בשטוטגרט שבגרמניה) הוא כדורגלן גרמני המשחק בססואולו מהליגת העל האיטלקית בעמדת המגן הימני.

==קריירת מועדונים==
טוליאן נולד בשטוטגרט, ושיחק כנער בקבוצות המקומיות, שטוטגרטר קיקרס ושטוטגרט. בשנת 2011 החל לשחק בנוער של הופנהיים, ובאוקטובר 2013 ערך את הופעת הבכורה בקבוצה הבכירה בבונדסליגה, כאשר שיחק 90 דקות בתיקו 2-2 מול מיינץ 05, וערך עוד תשע הופעות עד לתום עונת 2013/14. בעונת 2014/15 מיעט יחסית לשחק בקבוצה הבכירה, אך בעונת 2015/16 קיבל הזדמנויות רבות יותר, ושיתף פעולה בהגנת הקבוצה עם ניקלאס זולה, פביאן שר ופאבל קדראבק, כשהוא מציג יכולת טובה מאוד. ב-30 באוגוסט 2017 חתם טוליאן לחמש שנים בבורוסיה דורטמונד.

בינואר 2019 הושאל טוליאן עד לסוף עונת 2018/19 לסלטיק מליגת העל הסקוטית. טוליאן ערך עשר הופעות עד לסיום העונה, וזכה עם סלטיק בדאבל מקומי. בסיום העונה, חזר טוליאן לדורטמונד. ב-10 ביולי 2019 הושאל לססואולו לעונה אחת.

==קריירה בינלאומית==
עבור טוליאן קיימת אפשרות לשחק בנבחרת ארצות הברית ועבור נבחרת קרואטיה, בזכות שורשיו. טוליאן דחה בקשה מארצות הברית להצטרף אל הנבחרת, מאחר שהוא מעוניין לשמור על האפשרות לייצג את גרמניה בנבחרת הבוגרת.

טוליאן שיחק בכל הנבחרות הצעירות של גרמניה, ובאוגוסט 2016 השתתף עם נבחרת גרמניה האולימפית באולימפיאדת ריו דה ז'ניירו, וזכה עמה במדליית כסף, לאחר הפסד בגמר לנבחרת ברזיל האולימפית בבעיטות הכרעה.

==תארים==
עם נבחרת גרמניה האולימפית:
* אולימפיאדת ריו דה ז'ניירו (2016): מדליית כסף

עם סלטיק:
* אליפות ליגת העל הסקוטית: 2018/19
* הגביע הסקוטי: 2018/19

== קישורים חיצוניים ==

קטגוריה:מגני כדורגל גרמנים
קטגוריה:כדורגלנים גרמנים
קטגוריה:כדורגלני הופנהיים
קטגוריה:כדורגלני בורוסיה דורטמונד
קטגוריה:כדורגלני סלטיק
קטגוריה:כדורגלני ססואולו
קטגוריה:גרמנים שנולדו ב-1994
קטגוריה:כדורגלנים גרמנים באולימפיאדת ריו דה ז'ניירו (2016)
קטגוריה:זוכי מדליית כסף אולימפית גרמנים: כדורגל
צ'ארלס סטרוס

צ'ארלס דייוויד ג'ורג' "צ'רלי" סטרוס (באנגלית: Charles David George "Charlie" Stross; נולד ב-18 באוקטובר 1964) הוא סופר בריטי, שעבודתו מתמקדת בסוגות המדע בדיוני, הפנטזיה והאימה.

== ביוגרפיה ==
סטרוס נולד בלידס, אנגליה. בגיל 12 כתב את סיפור המדע הבדיוני הראשון שלו. בשנת 1986 קיבל תואר ראשון במדעי הרוקחות ובשנת 1987 הוסמך כרוקח. בשנת 1989 קיבל תואר במדעי המחשב מאוניברסיטת ברדפורד.

== קריירה ==

בשנות ה-70 וה-80, פרסם סטרוס מאמרים במגזין הננס הלבן, בנושא משחק התפקידים מבוכים ודרקונים, חלק מהיצורים שהמציא התווספו לאחר מכן ליקום המשחק.

בשנת 1987 הופיע במגזין איטרזון הסיפור הקצר הראשון שפרסם, "הבנים". בשנת 2002 יצא מקבץ סיפורים קצרים שכתב בשם "Toast: And Other Rusted Futures". בשנת 2003 התפרסם ספרו הראשון, "Singularity Sky" בהוצאת אייס והועמד לפרס הוגו. בשנת 2004 התפרסמה הנובלה "The Concrete Jungle" שכתב, ובשנת 2005 זכתה בפרס הוגו. בשנת 2006 זכה ספרו "Accelerando" בפרס לוקוס. בשנת 2007 זכה ספרו "Glasshouse" בפרס פרומיתאוס, והנובלה "Missile Gap" שכתב זכתה בפרס לוקוס.

באוקטובר 2016 התארח כאורח הכבוד בפסטיבל אייקון בתל אביב-יפו.

==ספריו==

להלן רשימה של ספריו שתורגמו לעברית:
*"העסק המשפחתי" (2004) - יצא בעברית בהוצאת יניב בשנת 2013, בתרגומה של ורד טוכטרמן.
*"אקסלרנדו" (2005) - יצא בעברית בהוצאת יניב בשנת 2010, בתרגומו של אהוד מימון.
*"המשפחה הנסתרת" (2005) - יצא בעברית בהוצאת יניב בשנת 2015, בתרגומה של ורד טוכטרמן.
*”השבט התאגידי” (2006) - יצא בעברית בהוצאת יניב בשנת 2016, בתרגומה של ורד טוכטרמן.

==קישורים חיצוניים==

* 

* [http://2016.iconfestival.org.il/guest-of-honor/ אורח הכבוד - צ'אלס סטרוס], באתר פסטיבל אייקון.

קטגוריה:סופרי מדע בדיוני בריטים
קטגוריה:סופרים ויוצרים זוכי פרס הוגו
קטגוריה:סופרים ויוצרים זוכי פרס לוקוס
קטגוריה:בוגרי אוניברסיטאות ומכללות בממלכה המאוחדת
קטגוריה:בריטים ממוצא יהודי-פולני
קטגוריה:בריטים שנולדו ב-1964
תל ברושים

תל-ברושים הייתה חווה חקלאית שנוסדה על ידי תנועת החלוץ באיטליה לצורך הכשרת בני נוער לעבודה חקלאית לקראת העלייה לארץ ישראל.

== היסטוריה ==
גבעת הברושים (באיטלקית: La collina dei cipressi) היא גבעה הנמצאת מול היישוב צ'בולי כ-30 ק"מ מהעיר פיזה באיטליה. על גבעה זאת נבנתה בימי הביניים כנסייה שנודעה תחת השם סן מרקו סוביליאנה (איט').

ליד הכנסייה נבנתה אחוזה מפוארת עבור הבישוף, שכללה קרקעות חקלאיות רבות. במרוצת השנים, לאחר שחשיבותה של הכנסייה פחתה, האדמות החקלאיות נמכרו והאחוזה עברה לבעלותה של משפחת רוקח, משפחה יהודית עמידה מפירנצה.

== חוות ההכשרה תל ברושים ==
יואל (ג'וליו) רקח (באיטלקית: Giulio Racah), ציוני נלהב, עלה לארץ ישראל בשנת 1939 והתמנה לפרופסור מן המניין לפיזיקה עיונית בחוג לפיזיקה באוניברסיטה העברית בירושלים. עם הקמת תנועת החלוץ באיטליה בשנת 1946, הוא העמיד לרשות התנועה את מתחם המגורים ואת המשק החקלאי לצורך הקמת חווה חקלאית להכשרת בני נוער לקראת העלייה לארץ ישראל.

החווה, שכונתה בעברית "תל ברושים", פעלה בין השנים 1947 – 1958 והייתה חוות ההכשרה הידועה ביותר באיטליה. <ref></ref> פעילות ההכשרה מומנה על ידי איגוד הקהילות היהודיות של איטליה,

הצעירים עברו הכשרה של כשנה וחצי לחיי קיבוץ, למדו עברית וציונות, עבדו בחקלאות, ניהלו משק כלכלי קטן, והשתתפו והפיקו אירועים וכנסים ציוניים ברחבי איטליה.<ref></ref> הם ערכו והוציאו לאור עיתון ציוני בשם "החלוץ", שהופץ ברחבי הקהילות היהודיות באיטליה. העיתון סיפר על הנעשה בארץ ישראל ואף הכיל מדור לילדים. עם סיום ההכשרה, חולקו הצעירים לגרעינים, ועלו במספר מחזורים אל ארץ ישראל והצטרפו לקיבוצים קיימים: רוחמה, רגבים וגבעת ברנר.<ref></ref>

חוויות מתקופת ההכשרה בתל ברושים מובאות בספרו של ישראל דה בנדטי "שנים של זעם ותקוות, 1938 - 1949 " <ref></ref> ומספקות הצצה נדירה לתקופה זאת שלא זכתה לתיעוד נרחב.

בין השנים 1990 - 2015 בית האחוזה שימש כבית מלון יוקרתי.

במתחם נשארו ציורי קיר שצוירו על ידי חניכי ההכשרה. מאחורי בית האחוזה אפשר עדיין לראות את שרידי הכנסייה.

נכון לספטמבר 2016 המתחם נעזב וננעל לציבור.

<gallery widths="200px" heights="200px" perrow="3" mode="packed">
תמונה:תל ברושים 2016-מבט מרחוק.jpg|תל ברושים 2016 – שדרת הברושים העולה לבית האחוזה
תמונה:תל-ברושים_2016-בית_החווה.jpg|בית החווה
תמונה:שער הכניסה הנעול למתחם תל-ברושים 2016.jpg|שער הכניסה הנעול למתחם תל-ברושים
</gallery>

==קישורים חיצוניים==

==הערות שוליים==

קטגוריה:יהדות איטליה
קטגוריה:ציונות באיטליה
קטגוריה:עלייה
פדרו השני, מלך פורטוגל

פדרו השני, מלך פורטוגל (בפורטוגזית: Pedro II de Portugal; 20 באפריל 1648 - 9 בדצמבר 1706), היה מלך פורטוגל בין השנים 1683–1706.

==ביוגרפיה==
פדרו השני נולד בליסבון ב-20 באפריל 1648, לז'ואאו הרביעי, מלך פורטוגל ולואיסה דה גוסמן, בתם של חואן מנואל פרס דה גוסמן, דוכס מדינה-סידוניה השמיני וחואנה לורנצה גומז דה סנדובל אי לה סרדה.

בשנת 1666 השיג פדרו מספיק תמיכה כדי להכריח את אחיו אפונסו השישי, מלך פורטוגל לוותר על השלטון ולהגלות אותו לאיים האזוריים, ופדרו מונה לעוצר הממלכה. במהלך תקופת שלטונו כעוצר נחל פדרו שני ניצחונות חשובים על הספרדים, שהביאו בשנת 1668 לחתימה על הסכם ליסבון, בו הכירה ספרד בריבונותה של פורטוגל. בתמורה הכירה פורטוגל בריבונותה של ספרד במובלעת סאוטה שבמרוקו, כפי שתבעו תושבי המובלעת.. ב-12 בספטמבר 1683 מת אחיו אפונסו השישי, ופדרו עלה במקומו לשלטון. פדרו הצטיין בחריצותו ובתבונתו, ותמך בממלכת ספרד במאבקיה השונים באירופה. בתחילת מלחמת הירושה הספרדית תמך פדרו בצרפת וספרד, אך בשנת 1703 חתם על ברית עם ממלכת בריטניה הגדולה, ושלח את צבאו להילחם לצד אוסטריה ובריטניה בפלישתם לספרד.

ב-9 בדצמבר 1706 תוך כדי המלחמה, מת פדרו השני באלקאנטרה, ובנו ז'ואאו החמישי, מלך פורטוגל עלה לשלטון במקומו.

==משפחתו==
בשנת 1668 התחתן פדרו עם מריה פרנצ'סקה מסבויה, בתם של קרלו אמדאו, דוכס נמור ואליזבת דה בורבון, ממנה הייתה לו בת אחת:
* איזבל לואיזה, נסיכת ביירה (1669–1690)

בשנת 1687 התחתן פדרו עם מריה סופיה מנויבורג, בתם של פיליפ וילהלם, הנסיך הבוחר מפפאלץ ואליזבת אמליה, רוזנת הסן-דרמשטדט, ממנה היו לו 7 ילדים:
* ז'ואאו, נסיך ברזיל (1688)
* ז'ואאו החמישי, מלך פורטוגל (1689–1750)
* פרנסיסקו, דוכס בז'ה (1691–1742)
* אנטוניו, נסיך פורטוגל (1695–1757)
* תרזה מריה (1696–1704)
* מנואל, רוזן אורם (1697–1766)
* פרנסיסקה ז'וזפה, נסיכת פורטוגל (1699–1736)

בנוסף היו לפדרו כמה ילדים לא חוקיים מפילגשיו השונות.

==אילן יוחסין==

==קישורים חיצוניים==

* 
* 

קטגוריה:מלכי פורטוגל
קטגוריה:בית ברגנסה
קטגוריה:ילידי 1648
קטגוריה:נפטרים ב-1706
יחסי איחוד האמירויות הערביות – ירדן

יחסי איחוד האמירויות הערביות–ירדן (בערבית: العلاقات الأردنية الإماراتية) הם היחסים הבילטרליים בין איחוד האמירויות הערביות ובין הממלכה הירדנית ההאשמית. בין המדינות שוררים יחסים טובים המבוססים על קרבה גאוגרפית ותרבותית. איחוד האמירויות הערביות מחזיק שגרירות ברבת עמון כאשר לירדן יש שגרירות באבו דאבי וקונסוליה בדובאי. שתי המדינות הן מדינות מזרח תיכוניות והן בעלות קשרים קרובים. דוגמה טובה לכך היא שכאשר ראש הפרלמנט הפדרלי של איחוד האמירויות הערביות קיבל נציגי פרלמנט מירדן במאי 2016, זה התקבל בכבוד ובתרועות. שתי המדינות חותרות לשלום כלל ערבי כמו שנאמר בפגישה. 

נסיכת דובאי, חיה בינת חוסיין אאל מכתום, היא ממוצא ירדני ויש למשפחתה קרבה למשפחה ההאשמית.

== קישורים חיצוניים ==
* [http://www.jordanembassy.ae/ Embassy of Jordan - Abu Dhabi]

== הערות שוליים ==
גמא בקסיופאה

γ (גמא) בקסיופאה הוא כוכב הנמצא במרחק של 550 שנות אור מכדור הארץ בקבוצת הכוכבים קסיופאה עם בהירות נראית שמשתנה בין דרגה 3.0 לדרגה 1.6. זהו אב טיפוס לסוג של כוכבים משתנים הנקראים על שמו משתני γ בקסיופאה. הכוכב נמצא במרכז האסטריזם בצורת W שמזוהה עם הקבוצה. למרות מיקומו הבולט בקבוצה עתיקה שמוכרת מימי קדם, הכוכב לא קיבל שם משלו והוא בין הכוכבים הבהירים ביותר שאין להם שם.

==תכונות==
γ בקסיופאה מסווג כתת-ענק כחול מטיפוס B0.5IVe, כלומר קרינתו מכילה ספקטרום פליטה נוסף על הקרינה הרגילה. בנוסף לכך, נפלטת ממנו קרינת X שמקורה אינו ידוע. לכוכב מסה המוערכת בכ-17 מסות שמש, רדיוסו כ-10 רדיוסי שמש וטמפרטורת פניו כ-30,000 קלווין אך ככל הנראה היא אינה אחידה והכוכב חם יותר בקטביו מאשר באזור קו המשווה שלו. עוצמת ההארה של γ בקסיופאה היא פי 65,000 מאשר עוצמת ההארה של השמש אך כמעט כל הקרינה היא בתחום העל-סגול ובאור נראה הוא מאיר פי 5,000 מהשמש. הכוכב מסתובב על צירו במהירות גבוהה מאוד של כ-430 קילומטר בשנייה והוא משלים סיבוב אחד בפחות מ-30 שעות. כתוצאה מכך צורתו פחוסה, מה שגורם להבדלי טמפרטורה בין הקטבים ובין קו המשווה. הסיבוב המהיר גורם גם לזריקה של חומר מאזור קו המשווה ובשל כך נוצרה דיסקת חומר המקיפה את הכוכב. החומר בדיסקה מיונן מהקרינה העל-סגולה ויוצר את קווי הפליטה של מימן המאפיינים את הספקטרום של הכוכב.

בהירות הכוכב משתנה בצורה לא צפויה והגיעה בשיאה לדרגה 1.6, אך נחלשה לאחר מכן לדרגה 3 ומאז שוב עלתה בהדרגה. כיום יש לכוכב דרגת בהירות 2.15, כלומר למעשה זהו כיום הכוכב הבהיר ביותר בקבוצה. העובדה שהכוכב לא קיבל שם בימי קדם למרות בהירותו, מרמזת שייתכן שהיה אז עמום בהרבה לעומת בהירותו הנוכחית. השינויים הפתאומיים בבהירות נובעים ככל הנראה מאירועי זריקת חומר מקו המשווה של הכוכב אל הדיסקה המקיפה אותו והתנגשות החומר הנזרק עם החומר המקיף גורמת להתחממות הדיסקה ולעלייה בבהירות. בגלל הקושי להבדיל בין הקרינה הנפלטת מהכוכב עצמו ובין הקרינה הנפלטת מהדיסקה נתוני המסה, הרדיוס והטמפרטורה של הכוכב אינם ודאיים. עם זאת נראה שמסתו גדולה מספיק על מנת שיסיים את חייו כסופרנובה.

==מערכת==
ל-γ בקסיופאה יש בן זוג ספקטרוסקופי, כלומר שלא ניתן לצפייה ישירה וקיומו הוסק ממדידות ספקטרוסקופיות של אור הכוכב. לבן הזוג מסה לא ידועה, אך היא קטנה בהרבה ממסתו של הכוכב הראשי והם מקיפים זה את זה בזמן הקפה של מעט יותר מ-200 ימים במרחק של פחות משתי יחידות אסטרונומיות. במרחק של כ-2 שניות קשת נמצא כוכב נוסף המסומן כ-γ בקסיופאה B שלו דרגת בהירות 11 והוא ככל הנראה כוכב הסדרה הראשית לבן-צהבהב מסוג ספקטרלי F6. הוא מקיף את הזוג γ בקסיופאה A במרחק של כ-370 יחידות אסטרונומיות בזמן הקפה של לפחות 1,500 שנים. במרחק של כ-54 שניות קשת נמצא כוכב נוסף עם דרגת בהירות 13, המסומן כ-γ בקסיופאה C, אך הוא ככל הנראה לא קשור למערכת γ בקסיופאה ורק במקרה נמצא על אותו קו ראייה.

==קישורים חיצוניים==

* [http://stars.astro.illinois.edu/sow/gammacas.html γ בקסיופאה] באתר של ג'ים קלר
* 

קטגוריה:קבוצת הכוכבים קסיופאה
קטגוריה:משתני גמא בקסיופאה
קטגוריה:מערכות מרובות כוכבים
קטגוריה:תת-ענקים מסוג B
קטגוריה:כוכבי הסדרה הראשית מסוג F
פדרו השלישי, מלך פורטוגל

פדרו השלישי (בפורטוגזית: Pedro III; 5 ביולי 1717 – 25 במאי 1786) היה מלך פורטוגל בין השנים 1777–1786.

==חייו==
פדרו השלישי נולד בליסבון ב-5 ביולי 1717, לז'ואאו החמישי, מלך פורטוגל ומריה אנה, ארכידוכסית אוסטריה, בתם של לאופולד הראשון, קיסר האימפריה הרומית הקדושה ואלאונורה מגדלנה מנויבורג.

בשנת 1777 מת אחיו ז'וזה הראשון, מלך פורטוגל, ופדרו הומלך יחד עם אשתו מריה הראשונה, מלכת פורטוגל, בתו של ז'וזה. פדרו לא השתתף כמעט בניהול הממלכה, והעביר את רוב זמנו בציד. פדרו הגן על האצולה הבכירה בפורטוגל, והתייחס באופן מתון לישועים.

ב-25 במאי 1786 מת פדרו השלישי בקלוז, ואשתו מריה הראשונה, מלכת פורטוגל תפסה את השלטון לבדה.

==משפחתו==
בשנת 1760 התחתן פדרו עם מריה הראשונה, מלכת פורטוגל, ממנה היו לו 7 ילדים:
* ז'וזה, נסיך ברזיל (1761–1788)
* ז'ואאו (1762)
* ז'ואאו פרנסיסקו (1763)
* ז'ואאו השישי, מלך פורטוגל (1767–1826)
* מריאנה ויקטוריה, נסיכת פורטוגל (1768–1788)
* מריה קלמנטינה (1774–1776)
* מריה איזבל (1776–1777)

==אילן יוחסין==

==קישורים חיצוניים==

* 
* 

קטגוריה:מלכי פורטוגל
קטגוריה:בית ברגנסה
קטגוריה:ילידי 1717
קטגוריה:נפטרים ב-1786
אבזיה

אַבַּזְיָה (בלועזית: Abasia; מיוונית: א-בסיס, ללא בסיס) היא חוסר היכולת ללכת בגלל ירידה בקואורדינציה המוטורית.

המונח מכסה מגוון של הפרעות רפואיות כגון:
* אבזיה מחולית (abasia choreic) - נגרמת על ידי מחולית (כוריאה) של הרגליים.
* אבזיה שיתוקית - נגרמת בשל שיתוק של שרירי הרגליים.
* אבזיה ספסטית - נגרמת בשל התקשות ספסטית של שרירי הרגליים.
* אבזיית רעד - נגרמת בשל רעד ברגליים.

אבזיה מלווה לעיתים קרובות על ידי אסטזיס , חוסר יכולת לעמוד. שילוב של לקויות אלו המכונה אסטזיה-אבזיה .

מוכרת גם אבזיה ממניעים נפשיים, במצב זה אין כל ליקוי שרירי או עצבי, אך למרות זאת האדם אינו מסוגל ללכת.

==ראו גם==
* אטקסיה

==לקריאה נוספת==
<div style="direction: ltr;">
* Reber, A., & Reber, E. (2001). The Penguin dictionary of psychology (3rd ed.). London: Penguin Books.
</div>
== הערות שוליים ==

קטגוריה:מערכת העצבים
סנצ'ו השני, מלך קסטיליה

סנצ'ו השני (1036 - 6 באוקטובר 1072) היה מייסד ממלכת קסטיליה ומלך בין השנים 1065–1072, ומלך לאון בשנת 1072.

==ביוגרפיה==
סנצ'ו השני נולד בשנת 1047 לפרננדו הראשון, מלך לאון וסאנצ'ה מלאון, בתם של אלפונסו החמישי, מלך לאון ואלווירה מננדס. ב-24 בדצמבר 1065 מת פרננדו הראשון, ולאחר מותו פוצלה הממלכה בין בניו: סנצ'ו השני ירש את ממלכת קסטיליה, אלפונסו השישי, מלך לאון ירש את ממלכת לאון, גרסיה ירש את ממלכת גליסיה, אוראקה ירשה את העיר סמורה ואלווירה ירשה את טורו (Toro).

בשנת 1069 כרת סנצ'ו השני ברית עם אלפונסו השישי, מלך לאון, ובשנת 1071 כבשו השניים את ממלכת גליסיה. סנצ'ו, אשר לא היה מרוצה מכך שבבעלותו נמצאות ממלכת קסטיליה וחצי מממלכת גליסיה, תקף בשנת 1072 את אלפונסו השישי ופלש לממלכת לאון בעזרתו של אל סיד. לאחר תבוסתו בגולפחרה שעל גדות נהר קריון, אילץ סנצ'ו את אלפונסו להימלט לעיר הווסאלים המורית טולדו, שם שלט מאמוּן. טורו, עירה של אחותו אלווירה, נפלה במהרה, ונדמה היה כי דבר לא יעצור את סנצ'ו. אחותו אוּרַאקַה נתנה לחלק הארי של הצבא הלאונזי למצוא מחסה בעיר שלה, סמורה. סנצ'ו הטיל מצור על העיר, אך ב-6 באוקטובר 1072 נרצח על ידי בלידו דולפוס, אציל גליסיאני, דבר שהוביל לנסיגת הכוחות הקסטיליאנים מן העיר.

אלפונסו השישי, מלך לאון חזר כמעט לאלתר מהגלות בטולדו ותפס את מקום אחיו כמלך לאון וקסטיליה. היה זה האיחוד השני בין קסטיליה ללאון, אם כי שתי הממלכות נשארו עדיין שתי ישויות נפרדות המאוחדת יחדיו רק באיחוד פרסונלי. בקסטיליה נחשד אלפונסו בידי רבים, כנראה בצדק, במעורבות ברצח סנצ'ו. האגדה מספרת כי האצילים הקסטיליאנים, בראשות אל סיד ותריסר "עוזרים לשבועה", הכריחו את אלפונסו להישבע בפומבי, מול כנסיית גדיאה הקדושה בבורגוס, שלא היה מעורב בקנוניה לרצח סנצ'ו.

==משפחתו==
בשנת 1069 התחתן סנצ'ו עם אלברטה מאנגליה, בתו של ויליאם הראשון, מלך אנגליה, אך לא היו לו ילדים ממנה.

==אילן יוחסין==

==קישורים חיצוניים==

* 

קטגוריה:אצולה ספרדית
קטגוריה:מלכי לאון
קטגוריה:מלכי קסטיליה
קטגוריה:ילידי 1036
קטגוריה:נפטרים ב-1072
אי-שוויון ניוטון

במתמטיקה, אי-שוויון ניוטון (באנגלית: Newton's inequalities) מתייחס לקבוצה של אי-שוויונות הנקראים על שם אייזק ניוטון. ניוטון ניסח והוכיח את האי-שוויונות האלה בספרו אריתמטיקה אוניברסלית (1707), במסגרת ההרחבה שנתן לכלל הסימנים של דקארט.

== ניסוח האי-שוויונות ==

יהיו a<sub>1</sub>, a<sub>2</sub>, ..., a<sub>n</sub> מספרים ממשיים. נסמן ב- <math>\sigma_k</math> את הביטוי הסימטרי האלמנטרי ה-k במספרים אלו (כלומר ערכו של <math>\sigma_k</math> הוא הערך של הפונקציה הסימטרית האלמנטרית ה-k כשמציבים במשתנים שלה את מספרים אלו), ונגדיר את הממוצעים הסימטריים האלמנטריים כ-:

<math>S_k = \frac{\sigma_k}{\binom{n}{k}}</math>.

אי-שוויון ניוטון קובע כי הממוצעים הסימטריים מקיימים את האי-שוויון:

<math>S_{k-1}S_{k+1}\le S_k^2</math>.

כיוון שהערכים של הפונקציות הסימטריות האלמנטריות של קבוצה של n מספרים ממשיים הם למעשה המקדמים של פולינום ממעלה n ששורשיו הם המספרים הממשיים האלה, ניתן לנסח מחדש את האי-שוויון כטענה על מקדמי פולינום שכל שורשיו ממשיים:

<math>a_\cdot a_\le a_k^2 \frac \frac </math>,

כאשר <math> a_k </math> הוא מקדם הפולינום ה-k.

קטגוריה:אייזק ניוטון
קטגוריה:אי-שוויונות
מירוסלב אנטונוב

מירוסלב אנטונוב (בבולגרית: Мирослав Антонов; נולד ב-10 במרץ 1986) הוא כדורגלן בולגרי המשחק בגמונדן בעמדת החלוץ.

==קריירה==
אנטונוב התחיל את הקריירה שלו בקבוצות מונטנה ומיניור בוב דול. בקיץ הצטרף לספורטיסט סבוגה בה היה מלך שערי הקבוצה עם 15 שערים ב-29 משחקים והיה שותף לעלייה של הקבוצה לליגת העל הבולגרית. אנטונוב שיחק עם הקבוצה גם בליגת העל ועד לינואר הבקיע 5 שערים ב-15 משחקים.

ב-4 בינואר 2010 חתם ל-3 שנים בלבסקי סופיה תמורת 50 אלף אירו. ב-7 במרץ 2010 ערך את הופעת הבכורה שלו בלבסקי בניצחון 1–3 נגד מיניור פרניק. בתחילת עונת הושאל למונטנה עד לינואר. בינואר חתם בלודוגורץ ראזגרד מהליגה הבולגרית השנייה בה כבש 3 שערים ב-8 משחקים והיה שותף לעלייה של הקבוצה לליגת העל. בינואר הושאל למונטנה בה רשם קדנציה שלישית וכבש 7 שערים ב-14 משחקים. בינואר הצטרף לסלביה סופיה. בקיץ חזר למונטנה.

בינואר עזב לראשונה את בולגריה וחתם במכבי יבנה מהליגה הלאומית. ב-20 בינואר 2014 ערך את הופעת הבכורה שלו ביבנה בהפסד 1–4 להפועל בני לוד. ב-3 בפברואר 2014 כבש את שער הבכורה שלו ביבנה בהפסד 1–2 למכבי אחי נצרת. ב-21 במרץ 2014 הבקיע שלושער בניצחון 1–9 נגד מכבי אום אל-פחם.

בקיץ חזר לקדנציה חמישית במונטנה שירדה לליגה השנייה עונה קודם לכן. אנטונוב הוביל את הקבוצה עם 17 שערים ב-28 משחקים ודורג שני בטבלת מלך השערים של הליגה. בתום העונה מונטנה חזר לליגת העל. בקיץ חזר אנטונוב ליבנה. אף על פי שהיה סגן מלך שערי הקבוצה עם 16 שערים, יבנה ירדה לליגה א' ואנטונוב שוחרר מהמועדון.

בקיץ חתם בהפועל בני לוד. בינואר חתם בהפועל ניר רמת השרון.

ב-24 בינואר 2020, אנטונוב חתם באאוליקוס.

==קישורים חיצוניים==

קטגוריה:כדורגלנים בולגרים
קטגוריה:חלוצי כדורגל בולגרים
קטגוריה:מונטנה: כדורגלנים
קטגוריה:כדורגלני מונטנה
קטגוריה:כדורגלני לבסקי סופיה
קטגוריה:כדורגלני לודוגורץ ראזגרד
קטגוריה:כדורגלני סלביה סופיה
קטגוריה:כדורגלני מכבי יבנה
קטגוריה:כדורגלני הפועל בני לוד
קטגוריה:כדורגלני הפועל רמת השרון
קטגוריה:כדורגלנים זרים בישראל
קטגוריה:ספורטאים בולגרים בישראל
קטגוריה:ספורטאים בולגרים ביוון
קטגוריה:ספורטאים זרים באוסטריה
קטגוריה:בולגרים שנולדו ב-1986
המקצוענים

המקצוענים (באנגלית: The Professionals) הייתה סדרת טלוויזיה בריטית משנות ה-70, שגיבוריה הם סוכני ci-5 - סוכנות ביון בדיונית בריטית. הסדרה צולמה ושודרה במשך חמש עונות בשנים 1977 עד 1983. הופקו 57 פרקים בני שעה ששודרו ברשת LWT. עלילת הסדרה מתרכזת בשניים מטובי סוכני המודיעין הבריטי - בודי ודויל ומפעילם ג’ורג’ קאולי.

המשימות שניתנו ליחידה המובחרת היו בעיקר מלחמה בטרוריסטים ובפשעים חמורים.

המפעיל קוולי בחן ובחר בעצמו את צוות הסוכנים. בודי היה צנחן לשעבר ושכיר חרב בעל טמפרמנט חם, לעומתו דויל הגיע ל-MI5 לאחר שירות רגיל במשטרה ואופיו היה סובלני ופתוח לרעיונות חדשים. היחסים בין שני הסוכנים היו לעיתים תכופות מלווים בוויכוחים אך כיוון שהיו המובחרים מכולם, נבחרו לפעול במשימות הקשות ביותר.

==קישורים חיצוניים==

קטגוריה:סדרות טלוויזיה בריטיות שעלו לשידור בשנות ה-1970
קטגוריה:MI5
קטגוריה:סדרות מתח בריטיות
אגרפיה

אגרפיה (באנגלית: Agraphia; מיוונית: א-גרפיה, חוסר היכולת לכתוב) היא הפרעה נוירולוגית נרכשת שבה מאבד החולה את היכולת לתקשר באמצעות כתיבה. ההפרעה נגרמת בשל פגיעה מוחית. אובדן יכולת הכתיבה עשוי להופיע יחד עם הפרעות שפה והפרעות ניורלוגיות נוספות כגון דיסלקסיה, אפאזיה, אגנוזיה ואפרקסיה.

באופן כללי לא ניתן לטפל ישירות באגרפיה, אך ישנן טכניקות שונות המאפשרות לשקם חלק מיכולות הכתיבה המקוריות של המטופל. טכניקות אלו משתנות בהתאם לאופי האגרפיה שבה לקה המטופל.

בדרך כלל יכולת הכתיבה נשמרת ברמה המאפשרת לחולה להעתיק מילים אות אחרי אות, אובדת רק היכולת להרכיב מילים ולהתבטא בכוחן בעצמו.

== מאפיינים ==

אגרפיה יכולה להתבטא בדרכים רבות מפני שכתיבה כרוכה בתהליכים קוגניטיביים רבים (עיבוד שפה, איות, תפיסה חזותית, תכנון מוטורי ועוד).

לאגרפיה יש שתי תת-קבוצות עיקריות: אגרפיה מרכזית ואגרפיה היקפית. אגרפיות מרכזיות כוללות אגרפיה מילונית, פונולוגית, עמוקה ואגרפיה סמנטית. אגרפיות היקפיות כוללות אגרפיה אלוגרפית, אפרקסית ועוד.

=== אגרפיה מרכזית ===
אגרפיה מרכזית מתרחשת כאשר ישנם ליקויים גם בדיבור וגם במיומנויות המוטוריות ומיומנויות ההדמיה הכרוכות בכתיבה.

אנשים שיש להם אגרפיה עם אפזיה שוטפת כותבים כמות נורמלית של אותיות שכתובות נכון אך אין להם את היכולת לכתוב מילים בעלות משמעות. אנשים שיש להם אפזיה לא שוטפת יכולים לכתוב משפטים קצרים בעלי משמעות אבל קשה לקרוא את מה שהם כותבים. הכתיבה דורשת מהם מאמץ פיזי רב ולרוב היא חסרת תחביר מתאים ובעלת איות לקוי. אנשים שיש להם אגרפיה עם דיסלקסיה מתקשים גם בכתיבה וגם בקריאה.

● אגרפיה עמוקה משפיעה על היכולת הפונולוגית והזיכרון האורתוגרפי של האדם. לרוב אגרפיה עמוקה היא תוצאה של נגע שמערב את האונה הפריאטלית השמלאית. אנשים עם אגרפיה עמוקה לא יכולים לזכור איך נראות מילים כשהן מאויתות נכון וגם לא להשמיע אותן כדי לקבוע מהו האיות הנכון. הם מסתמכים לרוב על הזיכרון האותוגרפי הפגוע שלהם כדי לאיית מה שגורם לשגיאות תכופות. הם מתקשים יותר עם מושגים מופשטים ומילים לא שכיחות. לעיתים קרובות הקריאה והדיבור גם נפגעות אצל אנשים בעלי אגרפיה עמוקה.

● אגרפיה פונולוגית היא ההפך מאגרפיה מילונית בכך שהיכולת להשמיע מילים נפגעת אך הזיכרון האורתוגרפי של מילים עשוי להיות נכון.

● אגרפיה טהורה היא ליקוי בכתיבה ללא כל הפרעה בדיבור או הפרעה קוגניטיבית אחרת.

=== אגרפיה היקפית ===
אגרפיה היקפית מתרחשת כשאר ישנה פגיעה רק ביכולות הקשורות לכתיבה ולא ביכולות הקשורות לדיבור.

● אגרפיה אפרסקית היא פגיעה בכתיבה הקשורה לשיבוש המערכת המוטורית. היא גורמת ליצירת אותיות מעוותת, איטית, לא שלמה ולא מדויקת. אף על פי שלרוב הכתיב גרוע עד כדי אי יכולת לקרוא אותו היכולת לאיית נשמרת לעיתים קרובות אצל בעלי אגרפיה אפרסקית. צורה זו של אגרפיה נגרמת במיוחד על ידי אובדן של תוכניות מוטוריות מיוחדות להיווצרות אותיות ולא על ידי חוסר תפקוד שמשפיע על היד הכותבת.

● אגרפיה היסטרית היא פגיעה בכתיבה הנגרמת על ידי הפרעת המרה.

● אגרפיה חוזרת היא חזרה על אותיות, מילים או ביטויים מספר פעמים חריג במהלך הכתיבה.

== גורמים ==

לאגרפיה יש מספר גורמים: שבץ מוחי, גידולים, טראומה מוחית, דמנציה ועוד.

שנים עשר אזורים במוח קשורים לכתב יד. סוג האגרפיה נקבע על פי האזור, או האזורים, במוח בו ישנה פגיעה.

== טיפול ==

לא ניתן לטפל בגורמים לאגרפיה, אבל אפשר לשקם חלק מיכולות הכתיבה.

== היסטוריה ==

קטגוריה:נוירולוגיה
קטגוריה:שליטה מוטורית
ג'יימס מרק בולדווין

ג'יימס מרק בולדווין (באנגלית: James Mark Baldwin; 12 בינואר 1861, קולומביה, קרוליינה הדרומית - 8 בנובמבר 1934, פריז) היה פילוסוף ופסיכולוג אמריקאי. נשיא האגודה האמריקנית לפסיכולוגיה.
== חייו ==
תלמידו באוניברסיטת פרינסטון של הפילוסוף הסקוטי ג'יימס מקקוש , וממייסדי המחלקה לפסיכולוגיה בפרינסטון. הרים תרומה חשובה לפסיכולוגיה המוקדמת, לפסיכיאטריה ולתורת האבולוציה. בולדווין קיבל את התארים לתואר ראשון ושני במה שבסופו של דבר יהפוך לאוניברסיטת פרינסטון. חוויותיו החינוכיות של בולדווין כללו גם שנה בחו"ל במהלכה בילה במעבדתו של וילהלם וונדט בלייפציג.

בשנת 1903, 6 שנים לאחר שכיהן כנשיא איגוד הפסיכולוגים האמריקני, סקר פסיכולוגים אמריקאים דירג את בולדווין כפסיכולוג החמישי בהשפעתו באותה תקופה. הוא היה אחד הפסיכולוגים הראשונים שחקרו באופן שיטתי את התפתחות הילד. תצפיותיו על ילדים החלו לאחר לידת ילדו הראשון.<ref></ref>

פיתח את המושג אדואליזם שהיה בסיס לעבודתו המאוחרת של פיאז'ה.

==קישורים חיצוניים==

* 
* 
* 

==הערות שוליים==

קטגוריה:פסיכולוגים התפתחותיים
קטגוריה:סגל אוניברסיטת ג'ונס הופקינס
קטגוריה:סגל אוניברסיטת טורונטו
קטגוריה:בוגרי אוניברסיטת פרינסטון
קטגוריה:נשיאי האגודה האמריקנית לפסיכולוגיה
קטגוריה:אמריקאים שנולדו ב-1861
קטגוריה:אמריקאים שנפטרו ב-1934
מגנוליה פלאזה הלבן

מגנוליה פלאזה הלבן הוא מגדל רב קומות אשר בנייתו הייתה תחת השעיה אך המשיכה בשנת 2013. המגדל ממוקם בצפון הבונד - טרמינל קרוז (שיוט) בינלאומי שבעיר שאנגחאי שבסין. בתחילה התכנונים היה המגדל אמור להגיע לגובה של 388 מטרים, לאחר מכן גובהו הונמך לגובה של 260 מטרים ולבסוף נקבע גובהו 319.5 מטרים. המגדל כולל 66 קומות. בניית המגדל החלה בשנת 2008 והסתיימה כעבור 8 שנים, בשנת 2016. בניית המגדל הייתה רציפה למעט עצירה שהסתיימה בשנת 2013.

==קישורים חיצוניים==

== הערות שוליים ==

קטגוריה:שאנגחאי: גורדי שחקים
2032

__TOC__
==אירועים צפויים==
* יולי - תיערך אולימפיאדת בריזבן
* 13 בנובמבר - מעבר כוכב חמה על פני השמש
פתיחת קו המטרו M1 בישראל 

==לוח שנה==








==ראו גם==

==קישורים חיצוניים==
פליקס בודוג וידר

פליקס בודוג וידר (בהונגרית: Widder Félix Bódog; 28 באפריל 1874 – 26 בספטמבר 1939) היה צייר יהודי-הונגרי, שפעל בעיקר בבודפשט. יצירותיו מוצגות בגלריה הלאומית של הונגריה בבודפשט.

==ביוגרפיה==
וידר נולד ב-28 באפריל 1874 בארד בממלכת הונגריה להורים יהודים. הוא למד באוניברסיטה ההונגרית לאמנויות יפות, בבודפשט, בהנחיית הצייר ההונגרי הבולט ברטלן סקיי. הוא הובא למנוחות בבית הקברות היהודי ברחוב קוזמה בבודפשט.

==גלריית תמונות==
<gallery>

File:Widder_Young_Woman_1902.jpg|אישה צעירה, 1902
File:Widder Portrait of a Woman 1916.jpg|דיוקן אישה, 1916
File:WIDDER_FÉLIX_5.JPG|דיאושינה, 1926 
File:Widder_Mednyánszky_1919.jpg|מדיאנסקי, 1919 
File:Widder Dunavecse 1939.jpg|דונהווצ'ה, 1939

File:Widder Dömsöd Landscape 1932.jpg|דמשד, 1932 .
File:Widder Mátrafüred 1921.jpg|מטרהפירד, 1921. 
File:WIDDER FÉLIX 1.JPG|נוגראדוורצה, 1934
WIDDER FÉLIX 2.JPG|תמונה בברז'ן, 1937
File:WIDDER_FÉLIX_3.JPG|כביסה גדולה 1932
WIDDER_FÉLIX_4.JPG|בתי כפר
</gallery>

==לקריאה נוספת==
*

==קישורים חיצוניים==

* 

==הערות שוליים==

קטגוריה:ציירים יהודים הונגרים
קטגוריה:ציירים הונגרים
קטגוריה:יהודים הונגרים
קטגוריה:בוגרי האוניברסיטה ההונגרית לאמנויות יפות
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1874
קטגוריה:הונגרים שנפטרו ב-1939